

|  |
| --- |
| قطع شدون برق باد از سیل |
| مالومات مربوط به قطع شدون برق باد از سیل |
| Hazaragi | هزارگیOFFICIAL |

شاید وصل کدون دوباره برق یک زره وقت بیگره. از مشورای زیر بلده وقتایی که برق قطع استه استفاده کید.

# **مشورایی د مورد ایمن نگه داشتن مواد غذایی**

* قطع شدون برق می تینه بله مواد غذایی شیم تاثیر کینه، د یاد شیم باشه که:
* غذا را از یخچال به فریزر منتقل کید
* مواد غذایی ره د زیر پوشه های یخ یا لحافای عایق بی لید تاجایی که امکان دیره یخ نگاه کید.
* اگه غذای شیم هنوزم سرد استه (کمتر از 5 درجه سانتیگراد)، استفاده شی بی خطر استه
* اگه غذای شیم ره دست ده ای دیگه سرد نیسته، می تنید تا 4 ساعت دیگه نگاه کیده یا بوخرید و ازوباد باید دور انداخته شونه یا دیگه پخته کیده خورده شونه
* غذایی داغ ره د بین چار ساعت که گرم استه یا بوخرید، یا دور بیندزید
* اگه تا وقتیکه غذایی یخ زده جامد استه برق پس بایه، پس ای غذا هنوزم مناسب استه که دوباره بین فریزر ایشته شونه.

# **مشورایی د مورد استفاده از جنراتور برق**

* جنراتورا معمولاً د زمان قطع شدون برق استفاده موشن. قبل از استفاده کیدو از ای مشورا استفاده کید:
* یقین خوره ثابت کید که جنراتورای پطرولی یا دیزلی د یک جای خوب-عایق بندی شده بیرونی استفاده شونه بخاطریکه بغیر ازو ای باعث مسمومیت کاربن منوکساید موشه که می تینه شیموره خیلی ناجور کنه.
* جنراتورای قابل حمل یا بلده استفاده بیرونی د داخل خانه شیم استفاده نه موشه بخاطریکه می تینه باعث مسمومیت با مونوکسید کربن، شوک الکتریکی یا آتش سوزی شونه.
* جنراتورای دائمی ره نصب کید بخاطریکه بلده مهیا کدون برق ذخیره مناسب استن.
* جنراتور خوره د جای خشک نگهداری کید. شیمو باید پطرول ره د بورو د یک جای محفوظ نگاه کنید
* پیش از دست زدو د جنراتور دست خوره خشک کید
* پیش ازیکه جنراتور ره روشن کنید چیک کید که تارای برق و دیگه سامانایی خراب نباشه
* پیش ازیکه جنراتور ره دوباره تیل کنید خاموش کید و بی لید که یخ شونه. اگه پطرول د جایایی داغ جنراتور تید شونه باعث آتش سوزی موشه
* از تار برق قوی بلده وصل کیدون وسایل برقی د جنراتور استفاده کید.
* کوشش نکید که تمام خانه ره قد وصل کدون جنراتور د ساکت برق خانه برق بیدید.

# **کمک بیگرید**

* بلده مالومات د باره استفاده بی خطر از گاز و برق سازمان ایمنی برق ویکتوریا ره د شماره 9700 9203 زنگ دید یا به [www.esv.vic.gov.au](http://www.esv.vic.gov.au) مراجعه کید
* بلده راپور ددون لیکی گاز د شماره 771 132 زنگ دید.

بلده بدست اوردون ازی نشریه به یک شکل قابل دسترسی، د pph.communications@health.vic.gov.au ایمیل کید